钦定古今图书集成/明伦汇编/官常典/第629卷 > 孔勗
## 钦定古今图书集成/明伦汇编/官常典/第629卷 > 孔勗

按《广东通志》：“勗，兖州人，孔子四十四代孙。进士及第，
以殿中丞通判广州，有廉名。真宗东封时，躬诣孔子
祠，帝问：‘宰孔氏今孰知名’？”或言勗有治行，即召对，擢
太常博士，知曲阜县。濒行，彝酋争持珠宝以献，并慰
遣之。后以工部侍郎致仕，卒年八十九。子道辅，御史
中丞，以直名。